มีจอดทิ้งในรถมาซอย สุโขทัย 8 มานานหลายปี ได้ดำเนินการแจ้งเขตดุสิตหลายรอบก็ไม่มีอะไรเกิดขึ้น รับแค่จะรับเรื่องไว้ให้ค่ะ แจ้งกทม.ใหญ่เสาชิงช้าก็แจ้ง  เทศกิจเขตดุสิตก็แจ้ง ทุกๆบ้านช่วยกันแจ้งเป็นระยะๆ แต่ก็เงียบมาตลอด เราทราบมาว่ารถคันนี้เป็นของนายทหาร มีตราหลายๆอย่างที่มีเกียรติติดหน้าและหลังรถ เลยทำให้สามารถจอดรถคาไว้ในซอยบ้านคนอื่นได้เป็นปีๆ ในซอยเราตอนเช้า ก็จะมีรถจนท.เขตดุสิตเองมาจอดทุกวัน เข้าใจได้ว่าเขตมีที่จอดรถน้อย แต่ตอนเย็นเขาก็ขับกลับบ้านไปทุกวัน เหลือแต่รถคันนี้ ขอความกรุณา ช่วยเหลือชาวบ้านธรรมดาๆในซอยนี้ด้วยเถอะค่ะ มันสุดแสนจะรกหูรกตา สกปรกเหลือเกิน เหมือนเป็นกองขยะกองใหญ่บริเวณปากซอย จนท.เก็บขยะเองก็ใช้เป็นที่พักวางถัง-กระบุงเก็บขยะด้วยเช่นกัน ใครเดินผ่านไปมาก็โยนขยะไว้บริเวณนั้นด้วย ซอยที่อยู่ใกล้เขตดุสิต ใกล้เขตพระราชฐาน "วังสุโขทัย" ก็คงสะอาดได้แค่นี้เองงั้นหรือคะ ดิฉันเชื่อในความสามารถของท่านนะคะ มันไม่ได้ยากเย็นสำหรับเรื่องขี้ปะติ๋วเช่นนี้ ขอขอบคุณล่วงหน้าค่ะ